O LITERATURI, PREDISPITNIM AKTIVNOSTIMA I ISPITU

PREDMET: Psihologija detinjstva i adolescencije

Oktobar 2021- januar 2022

Profesor: dr Lada Marinković

Facebook stranica za predmet: psihologija detinjstva i adolescencije 2021/2022

Mail za konsultacije: [ladinistudenti@gmail.com](mailto:ladinistudenti@gmail.com)

Konsultacije uživo: utorkom od 13:45 do 15:45

**Struktura bodova:**

**Domaći zadaci (u Praktikumu):** maksimalno 35 bodova

**Kolokvij (u novembru):** maksimalno 20 bodova

**Prikaz jedne knjige (rok je do Nove godine)** iz oblasti razvojne psihologije: 8 poena

**Završni ispit**: 37 poena (minimalno 18)

**Literatura: (**može se kupiti u knjižari Mala velika knjiga, u Pozorištu mladih (kod Dunavskog parka)

* Nišević, S., Marinković, L. (2017). *PSIHOLOGIJA DETINJSTVA I ADOLESCENCIJE*, Novi Sad: Mediterran Publishing
* Marinković, L. (2020). *Zadaci za vežbe iz psihologije detinjstva i adolescencije, Praktikum.* Novi Sad: Mediterran publishing
* Grupa autora. Razvojna mapa. Kreativni centar.
* Predavanja možete pratiti uživo ili preko facebook grupe.
* Uputstva za izradu domaćih zadataka dobijaćete paralelno sa temama koje se obrađuju tokom predavanja. Broj bodova za pojedinačne zadatke biće saopšten uz davanje uputstva za njihovu izradu. Praktikum sa izrađenim domaćim zadacima pregledaću u terminima vežbi.
* Datum i način polaganja kolokvija dobićete naknadno (kolokvij će biti organizovan u novembru). Polaganje kolokvija nije obavezno i broj prikupljenih predispitnih bodova ne utiče na mogućnost pristupanja završnom ispitu (ali, voditi računa da je maksimalno moguće osvojiti 37 poena na završnom ispitu).
* Prikaz jedne knjige po sopstvenom izboru iz oblasti razvojne psihologije kačićete na facebook grupu najkasnije do Nove godine

**Uputstvo za pisanje prikaza knjige/:** navesti naslov knjige, autora, izdavača i godinu izdanja

1. OPISATI KAKO STE SAZNALI O KNJIZI/ KO JE PREPORUČIO I GDE STE JE NABAVILI
2. OPISATI SADRŽAJ I OSNOVNU TEMU/CILJ, SA KOJOM OBLASTI RAZVOJNE PSIHOLOGIJE JE POVEZANA, NAVESTI POGLAVLJA, DELOVE, KOLIKO IMA STRANA
3. UTISAK O KNJIZI: ZNAČAJ, KAKO JE NAPISANA-STIL, ŠTA JE POSEBNO UPEČATLJIVO, S ČIM SE SLAŽETE I ZAŠTO, ZAMERKE, DODATNA ZAPAŽANJA, PRIMENLJIVOST, ŠTA ĆETE ZAPAMTITI I PRIMENITI, IZDVOJITI I PREPRIČATI NEKU PRIMENLJIVU VEŠTINU ILI POSEBNO ZANIMLJIV DEO
4. UTISAK O OPREMI KNJIGE/DIZAJN
5. OCENA KNJIGE/ČLANKA (OD 1 DO 5 ZVEZDICA- kao preporuka)
6. Ime i prezime studenta, broj indeksa, br vežbovne grupe

Times new roman 12, latinica, prored 1,0, poželjna fotografija naslovne strane knjige.

* USLOV za **polaganje ZAVRŠNOG ISPITA** iz ovog predmeta je: **POLOŽEN ISPIT IZ OPŠTE PSIHOLOGIJE. Ukoliko student nije položio Opštu psihologiju MOŽE slušati ovaj predmet i obavljati predispitne obaveze (domaće zadatke, prikaz literature i kolokvij) ALI NE MOŽE izaći na završni ispit dok ne položi Opštu psihologiju.**

**Svi prikupljeni** predispitni poeni važe u ispitnim rokovima (januar, mart, april, jun, septembar, oktobar) do početka semestra u kojem se ponovo održava nastava. Prikupljeni predispitni poeni važe do oktobra a nakon toga student koji ne položi ispit dužan je da predmet ponavlja zajedno sa svim predispitnim aktivnostima u okviru predmeta. Javlja se profesoru na vežbe ili u vreme konsultacija, na početku semestra.

* Završni ispit ne obuhvata gradivo koje je bilo sadržaj kolokvija.

Završni ispit se vrednuje sa maksimalno 37 poena. Minimalno student mora da pokaže znanje za 18 poena, kako bi se smatralo da je položio ispit i da bi se moglo pristupiti formiranju završne ocene, sabiranjem svih osvojenih poena.

**Nadam se da ćete uživati u studiranju ovog predmeta!**